CELEX: 32021R0077
Language: lv
Date: 2021-01-27 00:00:00
Title: Komisijas Regula (ES) 2021/77 (2021. gada 27. janvāris) par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

28.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/1
               
            
         KOMISIJAS REGULA (ES) 2021/77
         (2021. gada 27. janvāris)
         par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
                  
               
                     (2)
                  
                  
                     Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus veselīguma norāžu atļauju saņemšanai var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (EFSA) (turpmāk “Iestāde”) zinātniskā novērtējuma veikšanai, kā arī Komisijai un dalībvalstīm informācijai.
                  
               
                     (3)
                  
                  
                     Iestāde sniedz atzinumu par attiecīgo veselīguma norādi.
                  
               
                     (4)
                  
                  
                     Komisija, ņemot vērā Iestādes sniegto atzinumu, lemj par veselīguma norāžu atļaušanu.
                  
               
                     (5)
                  
                  
                     Pēc tam, kad uzņēmums Lonza Ltd saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestādei bija jāsniedz atzinums par veselīguma norādi attiecībā uz L-karnitīnu un normālu lipīdu vielmaiņu (jautājums Nr. EFSA-Q-2017-00564). Pieteikuma iesniedzējs ierosināja šādu norādes formulējumu: “L-karnitīns veicina normālu lipīdu vielmaiņu”.
                  
               
                     (6)
                  
                  
                     2018. gada 16. janvārī Komisija un dalībvalstis saņēma Iestādes zinātnisko atzinumu (2), kurā tā, pamatojoties uz iesniegtajiem datiem, secināja, ka cēloņsakarība starp L-karnitīna lietošanu uzturā un normālas lipīdu vielmaiņas veicināšanu mērķpopulācijā nav noteikta. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc atļauja nebūtu jāpiešķir.
                  
               
                     (7)
                  
                  
                     Pēc tam, kad uzņēmums Unilever N.V. saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestādei bija jāsniedz atzinums par veselīguma norādi attiecībā uz melno tēju un normālas endotēlijatkarīgas vazodilatācijas uzturēšanu (jautājums Nr. EFSA-Q-2017-00419). Pieteikuma iesniedzējs ierosināja šādu norādes formulējumu: “uzlabo endotēlijatkarīgu vazodilāciju, kas veicina veselīgu asins plūsmu”.
                  
               
                     (8)
                  
                  
                     2018. gada 16. janvārī Komisija un dalībvalstis saņēma Iestādes zinātnisko atzinumu (3), kurā tā, pamatojoties uz iesniegtajiem datiem, secināja, ka cēloņsakarība starp melnās tējas lietošanu uzturā un normālas endotēlijatkarīgas vazodilatācijas uzturēšanu nav noteikta. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc atļauja nebūtu jāpiešķir.
                  
               
                     (9)
                  
                  
                     Pēc tam, kad uzņēmums Newtricious R&D B.V. saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestādei bija jāsniedz atzinums par veselīguma norādi attiecībā uz NWT-02 – fiksētas devas luteīna, zeaksantīna un dokozaheksaēnskābes kombināciju olas dzeltenumā – un redzes zuduma samazināšanu (jautājums Nr. EFSA-Q-2017-00539). Pieteikuma iesniedzējs ierosināja šādu norādes formulējumu: “NWT-02 lietošana uzturā samazina redzes zudumu”.
                  
               
                     (10)
                  
                  
                     2018. gada 18. janvārī Komisija un dalībvalstis saņēma Iestādes zinātnisko atzinumu (4), kurā tā, pamatojoties uz iesniegtajiem datiem, secināja, ka cēloņsakarība starp NWT-02 – fiksētas devas luteīna, zeaksantīna un dokozaheksaēnskābes kombinācijas olas dzeltenumā – lietošanu uzturā un redzes zuduma samazināšanu nav noteikta. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc atļauja nebūtu jāpiešķir.
                  
               
                     (11)
                  
                  
                     Pēc tam, kad uzņēmums TA-XAN AG saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestādei bija jāsniedz atzinums par veselīguma norādi attiecībā uz ksantohumolu, kas ir ar ksantohumolu bagātināta grauzdēta iesala ekstrakta XERME® sastāvā, un DNS aizsardzību pret oksidatīviem bojājumiem (jautājums Nr. EFSA-Q-2017-00663). Pieteikuma iesniedzējs ierosināja šādu norādes formulējumu: “palīdz saglabāt DNS integritāti un aizsargā pret oksidatīviem bojājumiem ķermeņa šūnās”.
                  
               
                     (12)
                  
                  
                     2018. gada 13. martā Komisija un dalībvalstis saņēma Iestādes zinātnisko atzinumu (5), kurā tā, pamatojoties uz iesniegtajiem datiem, secināja, ka cēloņsakarība starp ksantohumola, kas ir ar ksantohumolu bagātināta grauzdēta iesala ekstrakta XERME® sastāvā, lietošanu uzturā un DNS aizsardzību pret oksidatīviem bojājumiem nav noteikta. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc atļauja nebūtu jāpiešķir.
                  
               
                     (13)
                  
                  
                     Pēc tam, kad uzņēmums Essential Sterolin Products (Pty) Ltd. saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestādei bija jāsniedz atzinums par veselīguma norādi attiecībā uz betasitosterīna un betasitosterīna glikozīda kombināciju un imūnsistēmas normālu darbību (jautājums Nr. EFSA-Q-2018-00701). Pieteikuma iesniedzējs ierosināja šādu norādes formulējumu: “atjaunojot līdzsvaru starp TH1 un TH2 mediētu imunitāti, veicina mūnsistēmas normālu darbību”.
                  
               
                     (14)
                  
                  
                     2019. gada 24. jūlijā Komisija un dalībvalstis saņēma Iestādes zinātnisko atzinumu (6), kurā tā, pamatojoties uz iesniegtajiem datiem, secināja, ka cēloņsakarība starp betasitosterīna un betasitosterīna glikozīda kombinācijas proporcijā 100:1 lietošanu uzturā un labvēlīgu fizioloģisku ietekmi nav noteikta. Veselīguma norāde neatbilst Regulā (EK) Nr. 1924/2006 noteiktajām prasībām, tāpēc atļauja nebūtu jāpiešķir.
                  
               
                     (15)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2018;16(1):5137.
         
            (3)  EFSA Journal 2018;16(1):5138.
         
            (4)  EFSA Journal 2018;16(1):5139.
         
            (5)  EFSA Journal 2018;16(3):5192.
         
            (6)  EFSA Journal 2019;17(7):5776.
      
      
         
            PIELIKUMS
            Noraidītās veselīguma norādes
            
                        Pieteikums – Regulas (EK) Nr. 1924/2006 attiecīgie noteikumi
                     
                     
                        
                           Uzturviela, viela, pārtikas produkts vai pārtikas produktu kategorija
                        
                     
                     
                        
                           Veselīguma norāde
                        
                     
                     
                        
                           Atsauce uz EFSA atzinumu
                        
                     
                  
                        Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
                     
                     
                        L-karnitīns
                     
                     
                        L-karnitīns veicina normālu lipīdu vielmaiņu.
                     
                     
                        2018;16(1):5137
                     
                  
                        Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
                     
                     
                        Melnā tēja
                     
                     
                        Uzlabo endotēlijatkarīgu vazodilāciju, kas veicina veselīgu asins plūsmu.
                     
                     
                        2018;16(1):5138
                     
                  
                        Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
                     
                     
                        NWT-02 – fiksētas devas luteīna, zeaksantīna un dokozaheksaēnskābes kombinācija olas dzeltenumā
                     
                     
                        NWT-02 lietošana uzturā samazina redzes zudumu.
                     
                     
                        2018;16(1):5139
                     
                  
                        Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
                     
                     
                        Ksantohumols, kas ir ar ksantohumolu bagātināta grauzdēta iesala ekstrakta XERME® sastāvā
                     
                     
                        Palīdz saglabāt DNS integritāti un aizsargā pret oksidatīviem bojājumiem ķermeņa šūnās.
                     
                     
                        2018;16(3):5192
                     
                  
                        Veselīguma norāde saskaņā ar 13. panta 5. punktu, kas pamatota ar jaunākajām zinātniskajām atziņām un/vai ietver prasību pēc īpašumtiesību datu aizsardzības
                     
                     
                        Betasitosterīna un betasitosterīna glikozīda kombinācija
                     
                     
                        Atjaunojot līdzsvaru starp TH1 un TH2 mediētu imunitāti, veicina imūnsistēmas normālu darbību.
                     
                     
                        2019;17(7):5776